अहमद नगरच्या विखे पाटील मेमोरियल हॉस्पिटलमध्ये ब्रेनडेड झालेल्या युवकाची अवयव दान , ४ जणांना जीवदान

Mahaenews A link to your homepage with your site title as anchor text

अहमदनगरमधील पहिली घटना

पुणे, नाशिकला अवयव पाठवले

चार रुग्णांना जीवदान मिळणार

अहमदनगर : खासदार सुजय विखे यांनी अहमद नगरच्या विखे पाटील मेमोरियल हॉस्पिटलमध्ये ब्रेनडेड झालेल्या युवकाची अवयव दान करण्यात आल्याची माहिती दिली. संगमनेर येथे २५ वर्षीय मुलाचा अपघात झाला होता. संगमनेरमधील खासगी रुग्णालयात त्याला ब्रेनडेड झाल्यानं मृत घोषित करण्यात आलं होतं. त्यानंतर संबंधित युवकाच्या कुटुंबीयांनी अवयव दानाचा निर्णय घेतला. सर्व कायदेशीर प्रक्रिया पार पाडल्यानंतर स्पेशल करिडॉर करून अवयव पुणे व नाशिकला पाठवण्यात आले. अहमदनगरहून अवयव पुणे आणि नाशिक येथे नेण्यासाठी ग्रीन कॉरिडॉर करण्यात आला होता. ब्रेन डेड झालेल्या तरूणांचे यकृत, दोन्ही किडन्या व पनक्रियाज पाठवल्या ची माहिती खासदार डॉ. सुजय विखे पाटील यांनी दिली. युवकाचं अवयव दान करण्याचा निर्णय घेतल्यानं पुण्यातील दोन रुग्णालय व नाशिकचे एक रुग्णलाय येथील चार रुग्णांना जीवदान मिळणार आहे. सुजय विखे पाटील यांनी अशा पद्धतीनं नगर व उत्तर महाराष्ट्र मध्ये प्रथमच अवयव दान होत असल्याची माहिती दिली.

अहमदनगर ते पुणे नगर ते नाशिक केला ग्रीन कॉरिडॉर
राहुरी तालुक्यातील एका २५ वर्षीय मुलाचा अपघात झाला होता. ब्रेन डेड झाल्याने त्याच्या नातेवाईकांनी अवयव दान करण्याचा निर्णय घेतला. त्यानुसार नगरच्या डॉ. विखे पाटील मेमोरियल हॉस्पिटलमध्ये ही प्रक्रिया पूर्ण करण्यात आली. पुणे व नाशिक येथील पथके अहमदनगरमध्ये दाखल झाली होती. त्या युवकाचे चार अवयव काढून चार वेगळ्या रुग्णांना देण्यात आले आहेत. मृत तरूणांचे ह्रदय सुद्धा उपलब्ध होते, मात्र महाराष्ट्रामध्ये त्याची गरज असल्याचा रुग्ण नाही. पावसाळी हवामानामुळे हेलिकॉप्टरने बाहेर पाठविता येत नसल्याचे विखे पाटील यांनी सांगितले